Cristián Enrique Contreras Molina

**Cristián Enrique Contreras Molina** (født 1946) er en chilensk ordensgeistlig og emeritert katolsk biskop av San Felipe.
## Liv og virke
### Prest
Cristián Contreras Molina sluttet seg til mercedarierne den 14. mars 1965, avla sine midlertidige løfter den 15. mars året etter og sin evige profesjon den 21. september 1973. Den 12. oktober 1974 ble han ordinert til prest av den apostoliske nuntius til Chile, erkebiskop Sotero Sanz Villalba.

Fra 1974 til 1977 tjenestegjorde han som prest i *Nuestra Señora de la Merced* menighet i Valdivia og kapellan i byens fengsel. I 1977 tiltrådte han sine plikter som sogneprest i *San Juan Bautista menighet* i Calama og superior for *San Pedro Nolasco*-klosteret. I 1985 ble han overført til San Pedro Nolasco-klosteret i San Felipe, hvor han overtok som superior og sogneprest for *Nuestra Señora de la Merced* menighet i byen.

Fra 1986 til 1989 var han rektor for *Colegio San Pedro Nolasco* og superior for *Convento Máximo San José de Santiago*. Samtidig overtok han som kapellan for fengselsannekset «Capuchinos» i Santiago.

I 1989 returnerte han til San Felipe. I 1990 ble han utnevnt til seniorkapellan i den chilenske gendarmeriet.
### Biskop-prelat av Calama
Pave Johannes Paul II utnevnte ham til prelat av *Calama* den 11. juni 1992. Erkebiskopen av Santiago de Chile, Carlos Oviedo Cavada O.de M., ordinerte ham til biskop den 5. juli samme år; medkonsekratorer var Carlos González Cruchaga, biskop av Talca, og Juan Bautista Herrada Armijo O. de M., hjelpebiskop i Antofagasta.
### Biskop av San Felipe
Den 19. juli 2002 ble han utnevnt til biskop av San Felipe.

Innen Den chilenske bispekonferanse var han biskop med ansvar for den nasjonale kommisjon for pastoral omsorg for sesong-fruktarbeidere og for fengselssjelesjelesorg.

I mai 2018 reiste han, i likhet med alle landets biskoper, til Vatikanet for å diskutere med pave Frans den seksuelle overgrepsskandalen som har rammet den katolske kirken i Chile. Under møtet innrakte alle landets biskoper inn sine skriftlige avskjedssøknader.

Msgr. Contreras var beskyldt for å ha dekket over rapporter om overgrep begått av andre.

Pave Frans innvilget hans tidlige avskjedssøknad den 21. september 2018.

Cristián Contreras Molina var en av de syv chilenske biskopene som kom under etterforskning av statsadvokaten for ulike involveringer i overgrepsskandalen i den katolske kirke i Chile.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Benedetto Aloisi Masella (1879-1970) *1919
* Erkebiskop Ettore Felici (1881-1951) *1927 
* Erkebiskop Alfredo Silva Santiago (1894-1975) *1935
* Kardinal Carlos Oviedo Cavada (1879-1970) *1919
* Biskop *Cristián Enrique Contreras Molina* (1946- ) 1992

## Referanser